Stipe Petrina
<s>Stipe Petrina (5. listopada 1954 -) je hrvatski nezavisni političar koji od 2001. obnaša dužnost načelnika Primoštena, a koji je široj javnosti poznat po živopisnim, a ponekad i kontroverznim javnim nastupima.</s><s>Godine 2015. se pred izbore sa svojim pristašama priključio koaliciji Most nezavisnih lista na kojoj je izabran u Hrvatski sabor.</s><s>Nedugo po izboru se sa Mostom razišao te kao nezavisni zastupnik postao jedan od njegovih najžešćih kritičara.</s>

<s>Životopis</s>

<s>Stipe Petrina se rodio u Primoštenu gdje je završio osnovnu školu, a potom srednju školu Zagrebu.</s><s>Potom je nekoliko godina proveo kao pomorac.</s><s>Nakon prvih demokratskih izbora je 1990. godine u Primoštenu, koji je tada bio mjesna zajednica u okviru općine Šibenik, kao nezavisni kandidat izabran za njenog predsjednika.</s><s>Za vrijeme eskalacije napetosti koje će dovesti do rata u Hrvatskoj se priključio Hrvatskoj stranci prava i HOS-u u čijim će redovima (kasnije formalno kao pripadnik Hrvatske vojske) provesti cijeli rat.</s>

<s>2001. godine je u Primoštenu izabran za načelnika nakon što je u Općinskom vijeću njegova nezavisna lista osvojila većinu.</s><s>Njegova je lista na sljedećim izborima 2005. osvojila 80 % glasova, a 2009. je prvi put izabran neposredno, kao i 2013. godine.</s><s>Godine 2009. je njegova nezavisna lista sudjelovala i na izborima za Skupštinu Šibensko-kninske županije, gdje je došla na drugo mjesto po broju glasova.</s>

<s>Petrina je u javnosti postao poznat kao jedan od najžešćih kritičara vladajuće stranke HDZ i njenog predsjednika Franje Tuđmana koga je optuživao da je, omogućivši "privatizacijsku pljačku", načinio veliko zlo hrvatskom narodu.</s><s>Zbog toga je dao ukloniti Tuđmanov spomenik iz Primoštena, izazvavši žestoke kritike od strane HDZ-ovaca.</s><s>U nekoliko navrata mu je zbog proceduralnih razloga priječeno da na čelu svoje liste nazoči sjednicama županijske skupštine, a što je dovelo do fizičkih incidenata.</s><s>Kada se to dogodilo 2013. godine, za vrijeme vladavine premijera Zorana Milanovića, Petrina je njegovu stranku SDP počeo optuživati da je "ista kao i HDZ".</s>

<s>Mada je pred izbore 2015. optuživao Božu Petrova, čelnika Mosta nezavisnih lista, da je u tajnom dogovoru sa HDZ i njegovim čelnikom Tomislavom Karamarkom, na kraju joj se ipak pridružio te je izabran u Sabor.</s><s>No, čim su počeli dugotrajni postizborni pregovori o sastavljanju vlade, Petrina je odmah napustio Most i sebe proglasio nezavisnim zastupnikom.</s>

<s>Izvori</s>

<s>Vanjske veze</s>

<s>Hrvatski političari</s>

